Mustafa Mujkanović
<s>Mustafa ef.</s><s>Mujkanović (Suha pokraj Bratunca, 5. januara 1950. − 13. maja 1992.), bosanskohercegovački je teolog bošnjačkog podrijetla, glavni imam Medžlisa Islamske zajednice Bratunac i prvi imam koji je ubijenom tokom rata u Bosni i Hercegovini.</s>

<s>Biografija
Mustafa Mujkanović je rođen 1950. godine u mjestu Suha pokraj Bratunca od roditelja Miralema i Hate.</s><s>Završio je Osnovnu školu Vuk Karadžić (1957.-1965.).</s><s>Nakon osnovne škole završio je Gazi Husrev-begovu medresu u Sarajevu koja je tada bila pet godina (1965.-1970.).</s><s>Oženio se 1979. godine Nizamom Mašić te su roditelji dvoje djece, kćerke i sina.</s><s>Upisao je vanredni studij orijentalistike.</s><s>Bio je član Sabora Islamske zajednice u Bosni i Hercegovini.</s>

<s>Mustafa ef.</s><s>Mujkanović je početkom rata u Bosni i Hercegovini svoju porodicu odveo u Tuzlu.</s><s>On se vratio u Bratunac kazavši da ono što bude s njegovog naroda neka bude i s njim.</s><s>Završio je u logoru zajedno sa svojim džematlijama.</s><s>Nakon strašnog maltretiranja ubijen je 13. maja 1992. godine u Osnovnoj školi Vuk Karadžić.</s><s>Njegovi posmrtni ostaci pronađeni su 2004. godine u sekundarnoj masovnoj grobnici u Blječevu.</s><s>Ukopan je 2007. godine u haremu Gradske džamije u Bratuncu.</s>

<s>Tezkiretnamom je ime Mustafe ef.</s><s>Mujkanovića svrstano u prvu kategoriju ličnosti čiji opći značaj obavezuje na institucionalno obilježavanje godišnjica na nivou cijele Islamske zajednice u Bosni i Hercegovini.</s>

<s>Ubistvo
Jedne večeri u logor Osnovne škole Vuk Karadžić je ušlo nekoliko srpskih vojnika, od kojih je jedan povikao "ima li ovdje 'odža".</s><s>Mustafa je stajao, dok smo ostali sjedili jedan na drugom.</s><s>Nije se odmah javio.</s><s>Kada je ovaj drugi put povikao "ima li ovdje 'odža" psujući mu dijete, podigao je ruku i rekao da je on Mustafa ef.</s><s>Mujkanović.</s><s>Vojnik ga je pozvao, a onda su ga njih trojica kocima koje su držali u rukama počeli udarati.</s><s>Začuo se samo njegov uzdah "ah, majko moja"...</s><s>Jedan od njih izvukao je flašu  piva ispod stola pokušavajući mu je ugurati u usta i natjera ga da popije pivo, ali bi Mustafa ef. odmah ispljunuo ono što su mu sasuli u usta.</s><s>Zarobljenici su bili prisutni kada su mučitelji Mustafu ef.</s><s>Mujkanovića udarili kocem u zatiljak, od čega mu je mozak ispao, nakon čega je iznesen u dvorište škole.</s><s>Posljednje što su mu uradili, odsjekli su mu jezik.</s>

<s>Reference</s>

<s>Vanjski linkovi 
 Dostojanstvo u misiji plemenitog alima rahmetli Mustafa-ef.</s><s>Mujkanovića, muftijstvotz.ba</s>

<s>Bošnjački imami
Biografije, Bratunac</s>

